cyanic-selkie/wikianc huggingface dataset:
Γεώργιος Γκίκας
Βιογραφία
Ασχολούμενος με το εμπόριο μαζί με τον πατέρα του, γρήγορα επέκτειναν τις δραστηριότητές τους και μετακόμισαν οριστικά στη Μολδαβία. Αποκτώντας πλούτο, απέκτησε και τίτλο ευγενείας και τελικά κατόρθωσε να διοριστεί πρεσβευτής στην Κωνσταντινούπολη, του επίσης Αλβανού ηγεμόνα της Μολδαβίας, Βασίλι Λούπου. Σύντομα έγινε και φίλος με τον Μεγάλο Βεζύρη της Οθωμανικής Αυτοκρατορίας, τον Κιοπρολού Μεχμέτ Πασά με τον οποίο εξάλλου ήταν και συμπατριώτες.Όταν βοήθησε την Υψηλή Πύλη να εξολοθρεύσει τον πρώην ηγεμόνα της Μολδαβίας Γκεόργκ Στεφάν, - ο οποίος είχε συμμαχήσει με τους ηγεμόνες της Τρανσυλβανίας και της Βλαχίας εναντίον του σουλτάνου - σε μια μάχη έξω από το Ιάσιο, ο σουλτάνος Μεχμέτ ο Δ' του προσέφερε την ηγεμονία της Μολδαβίας και το ίδιο έκανε και τον επόμενο χρόνο για την ηγεμονία της Βλαχίας, καθαιρώντας τον Κονσταντίν Σερμπάν.
Κατά τη διάρκεια της ηγεμονίας του στη Βλαχία, μετέφερε τη πρωτεύουσα από το Τεργκοβίστε στο Βουκουρέστι.Στην ηγεμονία της Βλαχίας τον διαδέχθηκε ο γιος του Γρηγόριος Α' Γκίκας.
Πηγές
Κατηγορία:Ηγεμόνες της Μολδαβίας Κατηγορία:Ηγεμόνες της Βλαχίας Γεωργιος
Μπλουζ κλίμακα
Ο όρος μπλουζ κλίμακα αναφέρεται σε πολλά είδη κλιμάκων, με άλλα επιμέρους χαρακτηριστικά, που μπορούν να παιχθούν σε πολλούς τόνους.
Εξατονική
Η εξατονική μπλουζ κλίμακα αποτελείται από την ελάσσονα πεντατονική κλίμακα συν μια χαμηλή 5η βαθμίδα. Ένα σημαντικό χαρακτηριστικό της μπλουζ κλίμακας είναι οι πεσμένες νότες (blue note), ωστόσο αυτές μπορεί να θεωρηθούν ως ενδιάμεσες νότες  που δεν συμπεριλαμβάνονται στον παραδοσιακό ορισμό της κλίμακας. Βασικά, μια απλή εκδοχή της μπλουζ κλίμακας χρησιμοποιείται συνήθως πάνω σε όλες τις μελωδίες (ή σ τα ακκόρντα) στην εξέλιξη του δωδεκάμετου μπλουζ. Επίσης, στη σύγχρονη θεωρία της τζαζ η χρήση τους γίνεται συνήθως με βάση τον τόνο και όχι η ένα ακκόρντο. Η καταγωγή αυτής της κλίμακας μπορεί να αναζητηθεί στην Ασία (μείζονα πεντατονική),  αλλά και στους γηγενείς της Βόρειας Αμερικής (ελάσσονα πεντατονική) με την προσθήκη της πεσμένης 5ης νότας (δουλεμπόριο/Αφρική). κέντρο|μικρογραφία|400x400εσ|Μπλουζ κλίμακα ελάσσονα πεντατονική συν πεσμένη 5η . Ο Γκρήνμπλαττ ορίζει δύο μπλουζ κλίμακες, τις μείζονες και τις ελάσσονες. Οι μείζονες μπλουζ κλίμακες είναι οι Ντο, Ρε, Μιb, Μι, Σολ, Λα, ενώ ελάσσονες  Ντο, Μιb, Μι, Φα, Φα#, Σολ, Σιb. Η τελευταία είναι η εξατονική κλίμακα.
Επτατονική
Η επτατονική μπλουζ κλίμακα αποτελείται από μια μείζονα διατονική κλίμακα, συν  πεσμένες την 3η, 5η και 7η βαθμίδα  που προέρχεται από συνδυασμό αφρικανικών και δυτικών διατονικών κλιμάκων. Ο Στήβεν Σμιθ υποστηρίζει ότι «το να αναλύσουμε σε μπλουζ νότες μια μπλουζ κλίμακα είναι ένα σοβαρό λάθος, αν δεν αλλάξουμε την έννοια της κλίμακας». Αυτό είναι μια άλλη μορφή μιας «μείζονας αρμονικής κλίμακας». κέντρο|μικρογραφία|400x400εσ|Μπλους διατονική κλίμακα με πεσμένες την 3η, 5η, και 7η βαθμίδες .
Εννεατονική
Ουσιαστικά η εννεατονική μπλουζ κλίμακα ορίζεται από τους Benward και Saker ως χρωματική παραλλαγή της μείζονας κλίμακας συν πεσμένες την 3η και 7η βαθμίδα, που εναλλάσσονται με τις κανονικές 3η και 7η βαθμίδα, και χρησιμοποιούνται για να δημιουργήσουν το μπλουζ άκουσμα. Αυτές οι «πεσμένες νότες» αντιπροσωπεύουν την επιρροή της Αφρικής στις μουσικές κλίμακες». <sup class="noprint Inline-Template noprint Template-Fact" style="white-space:nowrap;">[<span title="This claim needs references to better sources. (August 2012)">καλύτερη πηγή απαιτείται ] κέντρο|μικρογραφία|400x400εσ|Μπλουζ κλίμακα ως μια χρωματική παραλλαγή της μείζονας κλίμακας.
Χρήση
Στην τζαζ οι μπλουζ κλίμακες χρησιμοποιούνται στη μελωδία, πάντα με αρμονική συνοδεία. Μπορεί να χρησιμοποιείται καθ' όλη τη διάρκεια του δωδεκάμετρου θέματος, με αρμονία τις συγχορδίες τονικής και δεσπόζουσας. Για παράδειγμα, μια εξατονική μπλουζ κλίμακα Ντο, θα μπορούσε να χρησιμοποιηθεί για να αυτοσχεδιάσει ένα σόλο πάνω από ένα C blues chord progression. Το blues κλίμακα, μπορεί επίσης να χρησιμοποιηθεί για να αυτοσχεδιάσουν πάνω από μια μικρή χορδή. Τζαζ εκπαιδευτικός Τζέιμι Aebersold περιγράφει τον ήχο και την αίσθηση της blues κλίμακα, ως "funky", το "κάτω από το σπίτι", το "γήινα", ή " bluesy.'
Παραπομπές
Κατηγορία:Μπλουζ
Φράνσις Ρους
Ο Φράνσις Πέυτον Ρους (Francis Peyton Rous, 5 Οκτωβρίου 1879 – 16 Φεβρουαρίου 1970) ήταν Αμερικανός ιολόγος, που τιμήθηκε με το Βραβείο Νόμπελ Φυσιολογίας και Ιατρικής το 1966.
Βιογραφικά στοιχεία
Ο Ρους γεννήθηκε στο Γούντλων (Woodlawn) της πολιτείας Μέριλαντ και πήρε πτυχίο και το δίπλωμα της ιατρικής (που στις ΗΠΑ είναι μεταπτυχιακό) από το Πανεπιστήμιο Τζονς Χόπκινς. Συμμετείχε στην ανακάλυψη του ρόλου ιών στη μετάδοση κάποιων τύπων καρκίνου.
Το 1911, εργαζόμενος ως παθολόγος, ο Ρους παρατήρησε ότι ένας κακοήθης όγκος, και συγκεκριμένα ένα σάρκωμα, που αναπτυσσόταν σε ένα κοτόπουλο, μπορούσε να μεταφερθεί σε ένα άλλο πτηνό εκθέτοντάς το απλώς σε φιλτραρισμένο έκκριμα του άρρωστου πτηνού που αποδεδειγμένα δεν περιείχε καθόλου κύτταρα. Αυτή η ανακάλυψη, ότι δηλαδή ο καρκίνος μπορούσε να μεταδίδεται από μία ακυτταρική μορφή ζωής, έναν ιό (που σήμερα είναι γνωστός ως ιός σαρκώματος του Ρους, ένας ρετροϊός), απορρίφθηκε εκείνη την εποχή από τους περισσότερους ειδικούς στο πεδίο. Πέρασαν αρκετά χρόνια μέχρι κάποιος να επιχειρήσει να επαναλάβει αυτό ή άλλο σχετικό πείραμα. Πάντως μερικοί ερευνητές εντυπωσιάσθηκαν αρκετά ώστε να τον προτείνουν για Βραβείο Νόμπελ ήδη από το 1926 (και πολλές άλλες χρονιές, μέχρι που τελικώς πήρε το Βραβείο 40 χρόνια αργότερα).
Αργότερα ο Ρους έγραψε βιογραφίες του καθηγητή της παθολογίας Σάιμον Φλέξνερ και του ανθρώπου που ανακάλυψε τις ομάδες αίματος, του Καρλ Λαντστάινερ.
Ο Ρους πέθανε στη Νέα Υόρκη σε ηλικία 90 ετών, αφήνοντας πίσω του τη σύζυγό του Μάριον (η οποία απεβίωσε το 1985) και τις τρεις κόρες τους, από τις οποίες η Μάρνι (1917-2015) έγινε μία από τις σημαντικότερες επιμελήτριες εκδόσεων παιδικών βιβλίων στις ΗΠΑ και παντρεύτηκε έναν άλλο κάτοχο Βραβείου Νόμπελ, τον Άλαν Λόυντ Χότζκιν.
Εξωτερικοί σύνδεσμοι
Κατηγορία:Ιολόγοι Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Αμερικανοί ιατροί
Ιωάννης Κορβίνος
Ο Ιωάννης, ουγγρ.: Corvin János (2 Απριλίου 1473 - 12 Οκτωβρίου 1504) από τον Οίκο του Ουνιάδη ήταν νόθος γιος του βασιλιά της Ουγγαρίας και μόνο τέκνο του.
Βιογραφία
Ήταν το μόνο τέκνο του Ματθία Κορβίνου της Ουγγαρίας από την ερωμένη του Βαρβάρα Έντελποκ. Γεννήθηκε στη Βούδα και έλαβε το επώνυμο από το κοράκι (λατιν.: corvinus) στον θυρεό του πατέρα του.
Αρχικά προοριζόταν για την Εκκλησία, αλλά όταν ο Ματθίας έχασε την ελπίδα του να αποκτήσει τέκνα από τη σύζυγό του Βεατρίκη όρισε, προς το τέλος της ζωής του, διάδοχο του θρόνου τον νεαρό Ιωάννη. Τον γέμισε τιμές και πλούτη, ώσπου έγινε κατά πολύ ο πλουσιότερος γαιοκτήμονας. Τον ανακήρυξε δημόσια ως διάδοχό του και τον έκανε πρίγκιπα με αχανείς εκτάσεις ως προσόδους στη Σιλεσία (δουκάτο του Γκλόγκουφ). Έκανε τους διοικητές όλων των φρουρίων του βασιλείου να ορκιστούν υποστήριξη σε αυτόν και προσπάθησε να κανονίσει τον γάμο του με τη Μπιάνκα-Μαρία Σφόρτσα του Μιλάνου, σχέδιο που ματαιώθηκε από τις δολοπλοκίες της Βεατρίκης.
Ο Ματθίας ήθελε να αναγνωριστεί ο Ιωάννης ως βασιλικός πρίγκιπας της Ουγγαρίας από τον Φρειδερίκο Γ΄ των Αψβούργων, αλλά το αιφνίδιο τέλος του άφησε το πράγμα σε εκκρεμότητα. Ο νεαρός πρίγκιπας βρέθηκε ξαφνικά μόνος μεταξύ εχθρών.
Οικογένεια
Νυμφεύτηκε το 1496 τη Βεατρίκη Φρανκοπάν, κόρη του Μπερναντίν πρίγκιπα του Κρκ και Μόντους στην Κροατία και είχε τέκνα:
Εξωτερικοί σύνδεσμοι
Κατηγορία:Οίκος του Ουνυάδη
Ντέρμπι AEK - Ολυμπιακού
Το ντέρμπι ΑΕΚ–Ολυμπιακού είναι η αθλητική αναμέτρηση ανάμεσα στους δύο συλλόγους, στην ΑΕΚ και στον Ολυμπιακό, σε όλα τα ομαδικά αθλήματα, αλλά κυρίως στο ποδόσφαιρο. Οι δυο σύλλογοι εδρεύουν αμφότεροι στο Λεκανοπέδιο Αττικής, η ΑΕΚ στην Αθήνα με έδρα την Αγία Σοφία και ο Ολυμπιακός στον Πειραιά με έδρα το Καραϊσκάκης. Οι αγώνες μεταξύ των δύο ομάδων είναι γνωστοί για την ισχυρή αντιπαλότητα τους, οι περισσότεροι από αυτούς είναι ανταγωνιστικοί με πολλά γκολ που σημειώνονται και από τις δύο πλευρές. Οι δύο σύλλογοι είναι από τους δημοφιλέστερους στην Ελλάδα με πλήθος φιλάθλων και υποστηρικτών.
Στις νίκες προηγείται ο Ολυμπιακός με 91 έναντι 70 της ΑΕΚ, ενώ σε 48 αναμετρήσεις τους δεν έχει επικρατήσει κάποιος. Η μεγαλύτερη νίκη του Ολυμπιακού επί της ΑΕΚ σε επίσημα ματς είναι το 6–0 για το πρωτάθλημα 1980-81 στο Στάδιο Γ. Καραϊσκάκης (μετά το τέλος εκείνης της ποδοσφαιρικής αναμέτρησης συνέβη η μεγαλύτερη τραγωδία των ελληνικών γηπέδων, η τραγωδία της θύρας 7, αναλυτικά πιο κάτω) και το 6–0 στο πρωτάθλημα 2010-11, επίσης στο Γήπεδο Γ. Καραϊσκάκης. Η μεγαλύτερη νίκη της ΑΕΚ επί του Ολυμπιακού σε επίσημο αγώνα είναι το 6–1 με το οποίο είχε επικρατήσει στη Νέα Φιλαδέλφεια για το θεσμό του κυπέλλου 1977-78.
Τραγωδία της θύρας 7 (Ολυμπιακός-ΑΕΚ, 08-02-1981)
Στις 8 Φεβρουαρίου του 1981, ο Ολυμπιακός υποδεχόταν την ΑΕΚ στο Γεώργιος Καραϊσκάκη ς. Οι "ερυθρόλευκοι" κατάφεραν να νικήσουν τον δικέφαλο με 6-0. Το κλίμα στην εξέδρα ήταν πανηγυρικό. Λίγο πριν το σφύριγμα της λήξης του αγώνα, οι φανατικοί οπαδοί που βρίσκονταν στη θύρα 7 προσπάθησαν να φθάσουν στη θύρα 1 για να αποθεώσουν τους νικητές, καθώς βρισκόταν δίπλα στον διάδρομο των αποδυτηρίων. Με την ξαφνική μετακίνηση τόσο μεγάλου αριθμού οπαδών, το κακό δεν άργησε να συμβεί. Κάποιος από τους προπορευόμενους γλίστρησε στα σκαλοπάτια, παρασύροντας και άλλους που ήταν ήδη εκεί. Οι υπεύθυνοι δεν είχαν ανοίξει τις πόρτες και όσοι ακολουθούσαν δεν γνώριζαν τι συνέβαινε μπροστά τους, καταπατώντας τους μπροστινούς. Τότε άρχισε να επικρατεί συνωστισμός και ασφυξία, με μόνη διέξοδο κάποιο τουρνικέ που ξήλωσε η αστυνομία. Δεκαεννιά άτομα δεν τα κατάφεραν, καθώς είχαν ήδη χάσει τη ζωή τους. Λίγο αργότερα θα υποκύψει ακόμη ένας στο «Τζάνειο» Νοσοκομείο του Πειραιά, όπου μεταφέρονταν οι σοβαρά τραυματισμένοι. Έξι μήνες αργότερα θα προστεθεί ακόμη ένας άνθρωπος στον τραγικό κατάλογο των νεκρών, καθώς δεν κατόρθωσε να ξυπνήσει ποτέ από το κώμα στο οποίο έπεσε. Ο αριθμός των θυμάτων σταματά στους 21, ενώ οι τραυματίες πολλοί περισσότεροι.
Πρωτάθλημα Ελλάδος (1959–60 – σήμερα)
1 Το παιχνίδι διεξήχθη στις 13-01-1991 στο Γήπεδο Νίκος Γκούμας. Διακόπηκε στο 84ο λεπτό, λόγω ρίψης δακρυγόνων και εκτεταμένων επεισοδίων στο γήπεδο, ενώ ο Ολυμπιακός νικούσε με 1-2. Αποφασίστηκε επανάληψη του αγώνα.
2 Το παιχνίδι διεξήχθη στις 24-10-1993 στο Γήπεδο Νίκος Γκούμας. Διακόπηκε στο 85ο λεπτό, λόγω διακοπής φωτισμού στο γήπεδο, ενώ το παιχνίδι ήταν στο 1-1. Αποφασίστηκε επανάληψη του αγώνα.
Αγώνας ανάδειξης πρωταθλητή (μπαράζ)
1 Ο Ολυμπιακός δεν κατέβηκε στο μπαράζ και το πρωτάθλημα δόθηκε στην Α.Ε.Κ.
Κύπελλο Ελλάδος
2 Ο Ολυμπιακός δεν κατέβηκε στον αγώνα και η ΕΠΟ παραχώρησε το κύπελλο στην ΑΕΚ.
3 Το παιχνίδι διακόπηκε στο 69ο λεπτό (σκορ: 1–1). Η νίκη δόθηκε στον Ολυμπιακό με σκορ 0-2.
4 Το παιχνίδι διακόπηκε στο 90ο λεπτό (σκορ: 0–1). Η νίκη δόθηκε στον Ολυμπιακό με σκορ 0-3.
Παραπομπές
Κατηγορία:Ποδοσφαιρικά παιχνίδια ελληνικών ομάδων Κατηγορία:Αθλητική Ένωση Κωνσταντινουπόλεως (ποδόσφαιρο) Κατηγορία:Ολυμπιακός Σ.Φ.Π. (ποδόσφαιρο) Κατηγορία:Ποδοσφαιρικά ντέρμπι
Κονιάκος Φωκίδας
Ο Κονιάκος είναι ορεινό χωριό της επαρχίας Δωρίδας του Νομού Φωκίδας σε υψόμετρο 850 μέτρων.
Γεωγραφία
Ο Κονιάκος είναι κτισμένος στις ανατολικές πλαγιές του όρους Βαρδούσια και απέναντι από τη Γκιώνα. Βρίσκεται Β του Λιδωρικίου σε απόσταση 17,5 χλμ. και 75 χλμ. από την Άμφισσα. Αξιοθέατα μέσα στο χωριό είναι πλακόστρωτη πλατεία με τα μεγάλα πλατάνια και ο ναός του Αγίου Γεωργίου. Κοντά στο χωριό, στη τοποθεσία «Πυργακόραχη», μια φυσικά οργανωμένη θέση και συνεχόμενη της κοίτης του Επάνω Μόρνου, υπάρχουν ερείπια αρχαίου και μεσαιωνικόυ κάστρου, που οι κάτοικοι ονομάζουν «Κάστρο του Κονιάκου» ή «Κάστρο του Γλα». Οι λίγοι κάτοικοι που μένουν στον οικισμό ασχολούνται κυρίως με την κτηνοτροφία. Υπάρχει πλούσια βλάστηση στην περιοχή. Το καλοκαίρι παρουσιάζει μεγάλη κίνηση με αποκορύφωμα το Πανηγύρι της Παναγίας στις 23 Αυγούστου.
Ιστορία
Η αρχική θέση του Κονιάκου ήταν σε κοντινή με τη σημερινή θέση και αναφέρεται ως τσιφλίκι του Τούρκου Αγά Αλίφ, ο οποίος νοίκιαζε τις εκτάσεις του σε κτηνοτρόφους και καλλιεργητές. Το 1770 δεκαεπτά από αυτούς ίδρυσαν ψηλότερα, στη σημερινή θέση το νέο οικισμό. Η ονομασία του χωριού προέρχεται από το εκεί «κονάκι» (οικονάκι) στο οποίο έμενε ο Έλληνας αντιπρόσωπος των Τούρκων και τον οποίο οι κάτοικοι αποκαλούσαν «Κονιάκο». Στο Σερβοελληνικό λεξικό η σλαβική λέξη κονάκ (Konak) σημαίνει κατάλυμα, πύργος, παλάτι, πανδοχείο. Ο Γάλλος περιηγητής Φρανσουά Πουκεβίλ τον αναφέρει, πριν την επανάσταση του 1821, ως οικισμό με πληθυσμό 22 οικογένειες (110 άτομα). Ο Κονιάκος αναφέρεται παλιότερα με το όνομα Κουνιάκοι που διορθώθηκε το 1940, ενώ ως κοινότητα είχε οριστεί από το 1912.
Διοικητικά - Δημογραφικά
Αναφέρεται επίσημα, μετά την Επανάσταση του 1821, το 1835 να προσαρτάται στον τότε δήμο Κορακίων (Κόρακος). Το 1912 με το ΦΕΚ 261Α - 31/08/1912 το όνομα διορθώθηκε σε Κουνιάκοι ενώ ορίστηκε και έδρα της ομώνυμης νεοϊδρυθείσας κοινότητας. Το 1940 επανήλθε το όνομα Κονιάκος. Σύμφωνα με το σχέδιο Καλλικράτης αποτελεί την Κοινότητα Κονιάκου, η οποία υπάγεται στη Δημοτική Ενότητα Λιδωρικίου του Δήμου Δωρίδος και σύμφωνα με την απογραφή του 2011 έχει πληθυσμό 213 κατοίκους.
Οι απογραφές πληθυσμού μετά τον Β΄ παγκόσμιο Πόλεμο είναι:
Εξωτερικοί σύνδεσμοι
Κατηγορία:Χωριά του νομού Φωκίδας Κατηγορία:Δήμος Δωρίδος
Περιοχή Σενγκερέμα
Η Περιοχή Σενγκερέμα (Αγγλικά: Sengerema District, Σουαχίλι: Wilaya ya Sengerema), είναι μια από τις επτά Περιοχές της Περιφέρειας Μουάνζα (Mwanza Region) στην Τανζανία.
Συνορεύει στα βόρεια και στα ανατολικά με τη Λίμνη Βικτώρια (Lake Victoria), στα νότια με την Περιοχή Γκέιτα (Geita District) και στα νοτιοανατολικά με την Περιοχή Μισούνγκουι (Misungwi District).
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Σενγκερέμα (Sengerema District) ήταν 501.915 άτομα. Το 2012, ο πληθυσμός της περιοχής έχει αυξηθεί στα 663.034 άτομα.
Εκλογικές περιφέρειες
Για τις βουλευτικές εκλογές, η Περιοχή Σενγκερέμα (Sengerema District) χωρίζεται σε εκλογικές περιφέρειες. Από τις εκλογές του 2010, η Επαρχία Σενγκερέμα (Sengerema District) είχε δυο εκλογικές περιφέρειες:
Τομείς
Η Επαρχία Σενγκερέμα (Sengerema District), διαιρείται διοικητικά σε Τομείς.
Τμήματα
Κατά το 2002, η Επαρχία Σενγκερέμα (Sengerema District) διαιρείτο διοικητικά σε είκοσι-πέντε Τμήματα. Κατά το 2012, έχοντας υποστεί κάποια σημαντική αναδιοργάνωση, διαιρέθηκε σε τριάντα-τέσσερα Τμήματα (παρατίθεται παρακάτω σε παρένθεση, ο πληθυσμός κατά την απογραφή του 2012): • 4
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Επαρχίες της Περιφέρειας Μουάνζα Κατηγορία:Επαρχίες της Τανζανίας
Τρίδενδρο Ευρυτανίας
Το Τρίδενδρο ή Τρίδεντρο είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.
Γεωγραφία - Ιστορία
Το Τρίδενδρο βρίσκεται προς τα βόρεια όρια με την Περιφερειακή Ενότητα Καρδίτσας, στα Άγραφα σε υψόμετρο 930 μέτρα και τις ανατολικές πλαγιές της κορυφής Καυκί (υψομ. 1.608 μ.) σε απόσταση 73 χλμ. ΒΔ. από το Καρπενήσι και 34 χλμ. Β. από το Κερασοχώρι (έδρα δήμου). Τα σπίτια του χωριού είναι αραιά κτισμένα σε πλαγιά με υψομετρικές διαφορές μεταξύ τους ενώ στην ανατολική του άκρη περνάει ο ποταμός Αγραφιώτης. Το χωριό αναφέρεται από την εποχή της τουρκοκρατίας ως Βελκοδίνο ή Βελισδόνι και ήταν τόπος καταγωγής του Νίκου Βελισδονίτη ο οποίος υπήρξε μαθητής του Ευγένιου Γιαννούλη του Αιτωλού, σπούδασε ιατρική στην Ιταλία και διετέλεσε γιατρός του Σουλτάνου κατά τον 17ο αιώνα. Σύμφωνα με την παράδοση στην τοποθεσία "Πύργους" (χαλάσματα κτίσματος), λειτούργησε σχολείο ιατρικής. Θρησκευτικό αξιοθέατο της περιοχής είναι η Μονή Στάνας, σε απόσταση περίπου 7 χλμ. Ν.-ΝΑ. προς τα Επινιανά, η οποία είναι κτισμένη σε γρανιτένια βράχια και η ιστορία της αρχίζει από τα μέσα του 12ου αιώνα. Από το 1991 έχει χαρακτηριστεί ως ιστορικό διατηρητέο μνημείο επειδή αποτελεί "δείγμα της αρχιτεκτονικής και ζωγραφικής τέχνης στην περιοχή αυτή κατά τα τέλη του 18ου αιώνος και αρχές 19ου αι."
Διοικητικά
Ως οικισμός αναφέρεται επίσημα, μετά την απελευθέρωση, με το παλιό της όνομα Βελισδόνι το 1836 να προσαρτάται στον τότε δήμο Κυφαίων. Το 1912 το όνομα διορθώθηκε σε Βελισδόνη και το 1928 με το ΦΕΚ 81Α - 14/05/1928 μετονομάστηκε σε Τρίδενδρον. Σύμφωνα με το σχέδιο Καλλικράτης αποτελεί την τοπική κοινότητα Τριδένδρου που ανήκει στη δημοτική ενότητα Αγράφων του Δήμου Αγράφων και σύμφωνα με την απογραφή 2011 έχει πληθυσμό 80 κατοίκους.
Ευρωπαϊκή Εισαγγελία
Ιστορικό
Υποστηρίχτηκε σθεναρά από τον πρώην Επίτροπο Δικαιοσύνης, Ελευθερίας και Ασφάλειας, Φράνκο Φρατίνι, ως μέρος των σχεδίων για την ενίσχυση του οργανισμού Eurojust. Ο Φρατίνι δήλωσε τον Αύγουστο του 2007 ότι είναι "πεπεισμένος ότι η Ευρώπη θα έχει τον γενικό εισαγγελέα της στο μέλλον" και πρότεινε ότι η επιτροπή περίμενε απλώς να τεθεί σε ισχύ η συνθήκη. Δήλωσε ότι ένας εισαγγελέας «θα μπορούσε να αποδειχθεί χρήσιμος» σε τομείς «όπου διακυβεύονται σημαντικά ευρωπαϊκά συμφέροντα», συγκεκριμένα στην αντιμετώπιση του οικονομικού εγκλήματος, της απάτης και της παραχάραξης σε ευρωπαϊκό επίπεδο.
Τον Νοέμβριο του 2013, η Επιτροπή κατέληξε στο συμπέρασμα ότι η σύσταση Ευρωπαϊκής Εισαγγελίας συμμορφωνόταν «με την αρχή της επικουρικότητας» σε μια έκθεση που αντιμετώπιζε το θέμα, αφού το έθιξαν 14 εθνικά κοινοβούλια σε 11 κράτη μέλη. Στη συνέχεια, το Ευρωπαϊκό Κοινοβούλιο ψήφισε υπέρ της πρότασης της Επιτροπής για τη σύσταση του οργάνου. Στις 23 Σεπτεμβρίου 2019, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης συμφώνησαν να διορίσουν τη Λάουρα Κόντρουτσα Κόβεσι ως Ευρωπαία Γενική Εισαγγελέα.
Ρόλος
Ο ρόλος της Ευρωπαϊκής Εισαγγελίας είναι να διερευνά και να αντιμετωπίζει την απάτη κατά του προϋπολογισμού της Ευρωπαϊκής Ένωσης και άλλα εγκλήματα κατά των οικονομικών συμφερόντων της ΕΕ, συμπεριλαμβανομένης της απάτης που αφορά κονδύλια της ΕΕ άνω των 10.000 ευρώ και των διασυνοριακών υποθέσεων απάτης στον τομέα του ΦΠΑ που αφορούν ζημίες άνω των 10 εκατομμυρίων ευρώ. Προηγουμένως, μόνον οι κρατικές αρχές μπορούσαν να διερευνήσουν και να διώξουν αυτά τα εγκλήματα και δεν μπορούσαν να δράσουν πέρα από τα σύνορά τους. Το όργανο προορίζεται να είναι αποκεντρωμένο, με βάση τους Ευρωπαίους Εντεταλμένους Εισαγγελείς που βρίσκονται σε κάθε συμμετέχον κράτος - μέλος. Αποτελείται από έναν Ευρωπαίο Γενικό Εισαγγελέα που υποστηρίζεται από 22 Ευρωπαίους Εισαγγελείς, καθώς και από τεχνικό και ερευνητικό προσωπικό. Μπορεί να ζητήσει τη σύλληψη ενός υπόπτου, αλλά αυτό πρέπει να εγκριθεί από την αρμόδια κρατική αρχή.
Ο Ευρωπαίος Γενικός Εισαγγελέας ηγείται της Ευρωπαϊκής Εισαγγελίας, την εκπροσωπεί εξωτερικά και προεδρεύει του Σώματος της. Επικουρείται από δύο αναπληρωτές, οι οποίοι είναι και αναπληρωτές.
Παραπομπές
Κατηγορία:Δίκαιο της Ευρωπαϊκής Ένωσης
ΣΚ Ότερ
Η ΣΚ Ότερ ή Λόντον Ότερ (αγγλικά: Otter Swimming Club, London Otter) είναι βρετανικός κολυμβητικός σύλλογος με έδρα το Λονδίνο. Ιδρύθηκε το 1869 και είναι ο μεγαλύτερος σύλλογος κολύμβησης και υδατοσφαίρισης του Λονδίνου. Εδρεύει στο Κεντρικό Λονδίνο και είναι από τους παλαιότερους και πιο γνωστούς κολυμβητικούς συλλόγους στη χώρα. Το 2019 γιόρτασε την 150η επέτειο από την ίδρυσή του. Διατηρεί τμήματα υδατοσφαίρισης ανδρών και γυναικών και ανταγωνιστικής κολύμβησης.
Το τμήμα υδατοσφαίρισης είναι ένα από τα ταχύτερα αναπτυσσόμενα στο Ηνωμένο Βασίλειο. Ο σύλλογος διαθέτει τρεις ομάδες ανδρών, δύο γυναικείες ομάδες και τέσσερις εθνικές ηλικιακές ομάδες κοριτσιών.
Τμήμα υδατοσφαίρισης γυναικών
Ο σύλλογος έχει δύο ομάδες που αγωνίζονται στο Βρετανικό Πρωτάθλημα Υδατοσφαίρισης Γυναικών (BWPL). Η 1η ομάδα της Ότερ αγωνίζεται στην πρώτη κατηγορία και η Ότερ Λούτρα παίζει στη δεύτερη κατηγορία. H ομάδα συμμετέχει στις ευρωπαϊκές διοργανώσεις από το 2012
Τμήμα υδατοσφαίρισης ανδρών
Το τμήμα των ανδρών ιδρύθηκε το 1869, έπαιξε στο πρώτο καταγεγραμμένο πρωτάθλημα Αγγλικής υδατοσφαίρισης το 1888 και ήταν ιδρυτικό μέλος του Εθνικού Πρωταθλήματος Υδατοσφαίρισης το 1962. Ο σύλλογος έχει τρεις ομάδες οι οποίες αγωνίζονται στη Ντιβίζιον 3, στην Πρέμιερ Λιγκ του Λονδίνου, στο Πρωτάθλημα ASA, στην Ντιβίζιον 1 του Λονδίνου, στο Πρωτάθλημα Ταμσάιντ και στο Πρωτάθλημα Μίντλεσεξ.
Εξωτερικοί σύνδεσμοι
Κατηγορία:Υδατοσφαίριση στο Ηνωμένο Βασίλειο‎ Κατηγορία:Σύλλογοι υδατοσφαίρισης ανά χώρα Κατηγορία:Ιδρύσεις αθλητικών συλλόγων το 1869
Ψαράδες Φλώρινας
Οι Ψαράδες είναι ορεινός παραδοσιακός οικισμός του νομού Φλώρινας που βρίσκεται στο βορειοδυτικό άκρο του νομού, στη νότια όχθη της λίμνης της Μεγάλης Πρέσπας 59 χλμ. ΒΔ της Φλώρινας.
Μέχρι το 1928 ονομαζόταν Νίβιτσι.
Τους χειμερινούς μήνες κατοικείται από 60 άτομα, ενώ το καλοκαίρι από 100. Κύρια πηγή του εισοδήματός τους είναι η αλιεία, η κτηνοτροφία (σπάνια ράτσα αγελάδων βραχυκερατικής φυλής) και ο τουρισμός.
Είναι το μοναδικό ελληνικό χωριό στις όχθες της Μεγάλης Πρέσπας και είναι ανακηρυγμένος παραδοσιακός οικισμός.
Ιστορία
μικρογραφία|εναλλ.=|αριστερά αριστερά|μικρογραφίαΣτις ακτές της λίμνης κατέφυγαν και ασκήτευσαν μοναχοί κατά τη βυζαντινή και μεταβυζαντινή εποχή, κάτι που συνεχίστηκε την περίοδο της Τουρκοκρατίας. Σε μικρή απόσταση από το χωριό βρίσκονται οι βραχογραφίες της Παναγίας Βλαχερνών και της Παναγίας Γλυκοφιλούσας-Πάντων Χαράς καθώς και τα ασκηταριά της Παναγίας Ελεούσας, της Ανάληψης και της Μεταμόρφωσης του Σωτήρος.
Εμφύλιος Πόλεμος 1946-1949
Κάτοικοι του χωριού συμμετείχαν ενεργά στην οργάνωση του ΝΟΦ και των ένοπλων δυνάμεων του Δημοκρατικού Στρατού.
Στους Ψαράδες το 1949 διαδραματίστηκε μία από τις τελευταίες πράξεις του Ελληνικού εμφυλίου πολέμου.
Στην εκκλησία του χωριού στις 25 και 26 Μαρτίου του 1949 συνήλθε το 2ο συνέδριο του ΝΟΦ (Λαϊκό Απελευθερωτικό Μέτωπο), που ήταν διάδοχος του ΣΝΟΦ (Σλαβομακεδονικό Λαϊκό Απελευθερωτικό Μέτωπο), με τη συμμετοχή 700 αντιπροσώπων και στο οποίο απήθυνε λόγο ο τότε ηγέτης του ΚΚΕ Νίκος Ζαχαριάδης. Για το συνέδριο το ΝΟΦ είχε βγάλει ανακοίνωση, όπου ανέφερε: "Το δεύτερο συνέδριο του ΝΟΦ θα είναι συνέδριο διακήρυξης των νέων προγραμματικών αρχών του ΝΟΦ. Αρχών που είναι ο προαιώνιος πόθος του λαού μας. Θα διακηρύξει την ένωση της Μακεδονίας σε ένα ενιαίο, ανεξάρτητο, ισότιμο μακεδονικό κράτος μέσα στη λαϊκοδημοκρατική ομοσπονδία των βαλκανικών λαών, που είναι η δικαίωση των πολύχρονων αιματηρών αγώνων του". Στο τέλος, το συνέδριο διακήρυξε το δικαίωμα της αυτοδιάθεσης του "μακεδονικού" λαού.
Είχε προηγηθεί η απόφαση της 5ης ολομέλειας του ΚΚΕ που πραγματοποιήθηκε στις 30 και 31 Ιανουαρίου του 1949 στο Γράμμο και άλλαξε τη θέση του κόμματος για τους σλαβόφωνους Έλληνες από "πλέρια ισοτιμία στις μειονότητες που ζούσαν στην Ελλάδα" σε αυτοδιάθεση των σλαβόφωνων, συγκεκριμένα η απόφαση ανέφερε: "Στη Βόρεια Ελλάδα ο μακεδονικός (σλαβομακεδονικός) λαός τα 'δωσε όλα για τον αγώνα και πολεμά με μια ολοκλήρωση ηρωισμού και αυτοθυσίας που προκαλούν το θαυμασμό. Δεν πρέπει να υπάρχει καμιά αμφιβολία ότι σαν αποτέλεσμα της νίκης του ΔΣΕ και της λαϊκής επανάστασης, ο μακεδονικός λαός θα βρει την πλήρη εθνική αποκατάστασή του έτσι όπως το θέλει ο ίδιος." Μετά όμως τις θέσεις του 2ου συνεδρίου του ΝΟΦ που ακολούθησαν, το ΚΚΕ αποσύρθηκε από τη θέση αυτή και για να μπορέσει να ελέγξει το ΝΟΦ δημιούργησε στις 27 Μαρτίου του 1949 την Κομμουνιστική Οργάνωση της Μακεδονίας του Αιγαίου (ΚΟΕΜ).
Σύγχρονη ιστορία
Στους Ψαράδες υπογράφηκε, το 2018, η Συμφωνία των Πρεσπών, με την οποία αναγνωρίζεται η ονομασία του κράτους της Βόρειας Μακεδονίας. Από τους Ψαράδες κατάγεται ο διοικητής του Ιπποκράτειου Γιώργος Χριστιανόπουλος.
Live Camera
https://www.meteolive.gr/p/psarades.html
Εξωτερικοί σύνδεσμοι
Ψαράδες Κατηγορία:Δήμος Πρεσπών
Ντομπιέρ-συρ-Μον
Το Ντομπιέρ-συρ-Μον (γαλλικά: Dompierre-sur-Mont) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Χριστόφορος Κορβίνος
Ο Χριστόφορος Κορβίνος (8 Αυγούστου 1499 - 17 Μαρτίου 1505) από τον Οίκο του Ουνυάδη ήταν το τελευταίο (άρρην) μέλος του Οίκου του.
Βιογραφία
Ήταν ο μόνος γιος του Ιωάννη Κορβίνου πρίγκιπα της Ουγγαρίας (νόθου, αλλά μόνου γιου του Ματθία Κορβίνου της Ουγγαρίας) και της Βεατρίκης Φρανκοπάν, κόρης του Μπερναντίν ευγενούς στην Κροατία.
Η αδελφή του Ελισάβετ Κορβίνου μνηστεύθηκε τον Γεώργιο Ζαπόλυα, νεότερο αδελφό του Ιωάννη βασιλιά της Ουγγαρίας. Έπειτα από το τέλος του πατέρα του το 1504 έγινε επικεφαλής του Οίκου του, απεβίωσε όμως σύντομα μετά· έτσι ο Οίκος εξέλιπε, καθώς ο Χριστόφορος ήταν ο τελευταίος άρρην των Ουνυάδη.
Φημολογήθηκε ότι είχε δηλητηριαστεί. Τρία έτη μετά απεβίωσε και η Ελισάβετ, 12ετής. Ο Χριστόφορος τάφηκε στο μοναστήρι της Λεπολγκλάβα, δίπλα στον πατέρα του.
Πηγές
Κατηγορία:Οίκος του Ουνυάδη
Ποντίκι (υπολογιστές)
thumb|right|300px|Ασύρματο οπτικό ποντίκι. μικρογραφία μικρογραφία|ποντίκι ενσύρματο μικρογραφία|wired mouse Το ποντίκι (mouse) είναι συσκευή εισόδου που χρησιμοποιείται στους ηλεκτρονικούς υπολογιστές (Η/Υ), καθώς και σε ταμπλέτες. Το όνομα «ποντίκι» επικράτησε εξαιτίας της ομοιότητάς του με το Ποντίκι (ζωολογία) λόγω του χαρακτηριστικού σχήματος που έχουν οι περισσότερες μορφές του σε συνδυασμό με το λεπτό καλώδιο που το συνέδεε στις αρχικές του (πάντα ενσύρματες) μορφές με τον υπολογιστή. Σε γραφικές διεπαφές χρήστη (GUI), η κίνηση του ποντικιού αντιστοιχεί σε παρόμοια κίνηση ενός ίχνους ή δείκτη στην οθόνη του υπολογιστή.
Η πρώτη δημόσια επίδειξη ενός ποντικιού που ελέγχει ένα σύστημα υπολογιστή ήταν το 1968. Τα ποντίκια αρχικά χρησιμοποιούσαν δύο ξεχωριστούς τροχούς για να παρακολουθούν την κίνηση σε μια επιφάνεια: έναν στη διάσταση Χ και έναν στην Υ. Αργότερα, ο τυπικός σχεδιασμός άλλαξε για να χρησιμοποιήσει μια μπάλα κύλιση σε μια επιφάνεια για ανίχνευση κίνησης. Τα περισσότερα σύγχρονα ποντίκια χρησιμοποιούν οπτικούς αισθητήρες που δεν έχουν κινούμενα μέρη. Αν και αρχικά όλα τα ποντίκια ήταν συνδεδεμένα με έναν υπολογιστή μέσω καλωδίου, πολλά σύγχρονα ποντίκια είναι ασύρματα, βασιζόμενα σε ραδιοεπικοινωνία μικρής εμβέλειας με το συνδεδεμένο σύστημα.
Περιγραφή και λειτουργία
Το ποντίκι στην αρχική του (και συνηθέστερη) μορφή είναι χειροκίνητη συσκευή κατάδειξης τα κύρια μέρη της οποίας είναι το καλώδιο επικοινωνίας με τον Η/Υ και το κυρίως σώμα της συσκευής. Το κυρίως σώμα αποτελείται συνήθως από ένα σταθερό στέλεχος από πλαστικό, στο πάνω μέρος του οποίου είναι προσαρμοσμένα συνήθως ένα, δύο ή τρία κουμπιά ή δύο κουμπιά με μία ροδέλα κύλισης ανάμεσά τους.
Μηχανικό ποντίκι
Στο κάτω μέρος του στελέχους και εντός της συσκευής είναι τοποθετημένη μια μικρή σφαίρα (λεπτομέρεια 1 στην εικόνα) από κάποιο βαρύτερο υλικό. Η σφαίρα είναι έτσι τοποθετημένη ώστε ένα τμήμα της να προβάλλει από μία κυκλική οπή στην κάτω επιφάνεια του στελέχους η οποία της επιτρέπει να έρθει σε επαφή και να κυλάει ελεύθερα πάνω στην επιφάνεια που βρίσκεται το ποντίκι. Κινώντας το ποντίκι πάνω σε μια σχετικά λεία επιφάνεια, η σφαίρα μεταφέρει την κίνηση αυτή σε δύο κάθετους μεταξύ τους πλαστικούς κυλίνδρους στο εσωτερικό του κυρίου σώματος, οι οποίοι καταλήγουν στο ένα άκρο τους σε ένα οδοντωτό τροχό ή διάτρητο πλαστικό δίσκο (λεπτομέρεια 2). Η περιστροφή του κάθε δίσκου μέσω των δοντιών του (ή αντίστοιχα οπών) διακόπτει επανειλημμένα (ή αντίστοιχα επιτρέπει) τη διέλευση μίας δέσμης φωτός που εκπέμπεται από μία πηγή φωτός (συνήθως μία δίοδο εκπομπής φωτός) (λεπτομέρεια 3) προς μία φωτοδίοδο υποδοχής (λεπτομέρεια 5) δημιουργώντας έτσι μία ακολουθία από παλμούς φωτός. Ένα ολοκληρωμένο κύκλωμα μετατρέπει τους ηλεκτρικούς παλμούς που παράγονται από την καθεμία φωτοδίοδο υποδοχής σε ένα ψηφιακό σήμα, που αντιστοιχεί στην διανυσματική ταχύτητα (κατεύθυνση και τιμή) του ποντικιού. Το ψηφιακό σήμα μεταφέρεται στον Η/Υ για επεξεργασία μέσω του καλωδίου επικοινωνίας. Ο Η/Υ τότε προκαλεί την μετατόπιση του ίχνους στην οθόνη σε μία νέα θέση, υπολογίζοντας τη νέα θέση του ίχνους με βάση την προηγούμενή του θέση και το ψηφιακό σήμα. Αυτή η διαδικασία επαναλαμβάνεται πολλές φορές το δευτερόλεπτο δημιουργώντας στο χρήστη την ψευδαίσθηση της μετακίνησης του ίχνους πάνω στην οθόνη ταυτόχρονα με την μετακίνηση του ποντικιού.
Οπτικό ποντίκι
Στο οπτικό ποντίκι χρησιμοποιείται ο συνδυασμός μίας διόδου εκπομπής φωτός και μίας φωτοδιόδου για την ανίχνευση της κίνησης του στελέχους σε σχέση με την υποκείμενη προς αυτό επιφάνεια.
Ποντίκι λέιζερ
Το ποντίκι λέιζερ λειτουργεί όπως και το οπτικό ποντίκι με τη διαφορά ότι χρησιμοποιείται μία υπέρυθρη δίοδος λέιζερ αντί για τη συνηθισμένη δίοδο εκπομπής φωτός για να φωτίζεται η επιφάνεια κάτω από το στέλεχος. Ήδη από το 1998, η Sun Microsystems παρείχε ένα ποντίκι λέιζερ με τους διακομιστές Sun SPARCstation και τους σταθμούς εργασίας. Ωστόσο, τα ποντίκια λέιζερ δεν μπήκαν στον κύριο κορμό της αγοράς μέχρι το 2004, όταν η Logitech, σε συνεργασία με την Agilent Technologies, παρουσίασαν το ποντίκι λέιζερ MX 1000. Αυτό το ποντίκι χρησιμοποιεί μια μικρή υπέρυθρη ακτίνα λέιζερ αντί της ΑΤΑ και αύξησε σημαντικά την ανάλυση της εικόνας που λαμβάνεται από το ποντίκι.
Εξωτερικοί σύνδεσμοι
Κατηγορία:Αλληλεπίδραση Ανθρώπου-Υπολογιστή Κατηγορία:Περιφερειακά υπολογιστών
Καρολίνα Κόστνερ
Η Καρολίνα Κόστνερ (Carolina Kostner, 8 Φεβρουαρίου 1987) είναι Ιταλίδα αθλήτρια του καλλιτεχνικού πατινάζ.
Ήταν πρωταθλήτρια Ευρώπης στο καλλιτεχνικό πατινάζ πέντε φορές: το 2007, το 2008, το 2010, το 2011 και το 2013. Το 2012 κέρδισε το χρυσό μετάλλιο στο Παγκόσμιο Πρωτάθλημα που διεξήχθη στη Νίκαια της Γαλλίας.
Εξωτερικοί σύνδεσμοι
Κόστνερ Κοστνερ
Ψαρόνι
Ονομασία
Το ψαρόνι στην Ελλάδα είναι γνωστό και ως γκάρκουλο, γκαραβέλι ή ζαραβέλι, χειμώνι, μαυροπούλι και στην Κύπρο ως λαζούρι. Το μήκος του είναι περίπου από 20 ως 22 cm και το βάρος του είναι για μεν το αρσενικό 80 gr και στο θηλυκό 76 gr κατά μέσο όρο. Τα ψαρόνια τρέφονται με σκουλήκια, αράχνες, είδη γεωσκωλήκων, μήλα, αχλάδια, κεράσια, σταφύλια και άλλους καρπούς. Αντίστοιχα το ψαρόνι αποτελεί τροφή για νυφίτσες, αλεπούδες, σκαντζόχοιρους και έμπειρα γεράκια. Τέλος τα ψαρόνια αρχίζουν να αναπαράγονται από τις αρχές της άνοιξης ως τις αρχές του καλοκαιριού.
Παραπομπές
Κατηγορία:Ψαρίδες Κατηγορία:Πτηνά της Ελλάδας
Χιτόμι Κανεχάρα
Η Χιτόμι Κανεχάρα (金原ひとみ, Τόκιο 8 Αυγούστου 1983) είναι Γιαπωνέζα μυθιστοριογράφος.
Βιογραφία
Η Χιτόμι Κανεχάρα γεννήθηκε στο Τόκιο και σταμάτησε να πηγαίνει στο σχολείο όταν ήταν έντεκα ετών. Στην εφηβική ηλικία έφυγε από το σπίτι της και άρχισε να στέλνει με e-mail ιστορίες στον πατέρα της. Εκείνος, μεταφραστής λογοτεχνίας στο επάγγελμα, τη βοηθούσε να τις διορθώνει και να τις επιμελείται. To πρώτο της μυθιστόρημα, Η γλώσσα του φιδιού, κέρδισε το 2003 το κορυφαίο ιαπωνικό λογοτεχνικό βραβείο, το Ακουταγκάβα. Ένας από τους κριτές, ο διάσημος συγγραφέας Ρίου Μουρακάμι, είπε ότι το βιβλίο της «επιλέχθηκε εύκολα ως το κορυφαίο, συγκεντρώνοντας την υψηλότερη βαθμολογία από οποιοδήποτε άλλο έργο από τον καιρό που έγινα μέλος της κριτικής επιτροπής». Το 2008 Η γλώσσα του φιδιού μεταφέρθηκε και στον κινηματογράφο από τον σκηνοθέτη Γιούκιο Νιναγκάβα.
Εξωτερικοί σύνδεσμοι
Κατηγορία:Ιάπωνες μυθιστοριογράφοι Κατηγορία:Ιάπωνες διηγηματογράφοι
Χερσόνησος Λαμπραντόρ
thumb|right|200px|Η χερσόνησος Λαμπραντόρ στον Καναδά Η Χερσόνησος Λαμπραντόρ (γαλλικά: Péninsule du Labrador) είναι μεγάλη χερσόνησος στον ανατολικό Καναδά. Οριοθετείται από τον κόλπο Χάντσον στα δυτικά, τον Πορθμό του Χάντσον στα νότια, την Θάλασσα του Λαμπραντόρ στα ανατολικά, και τον Κόλπο του Αγ. Λαυρεντίου στα νοτιοανατολικά. Η χερσόνησος περιλαμβάνει την περιοχή Λαμπραντόρ, μέρος της επαρχίας Νέας Γης και Λαμπραντόρ καθώς τις περιοχές Saguenay-Lac-Saint-Jean (Σαγκενέ - Λίμνη του Αγίου Ιωάννη), Côte-Nord (Βόρεια Ακτή) και Nord-du-Québec (Βόρεια του Κεμπέκ) οι οποίες ανήκουν στην επαρχία του Κεμπέκ. Έχει έκταση 1.400.000 τετραγωνικά χιλιόμετρα και πληθυσμό 150.000 κάτοικους σύμφωνα με την απογραφή του 2006.
Λαμπρα
Έστουροϊ
Το Έστουροϊ (φεροϊκά και δανέζικα: Eysturoy, δηλ. ανατολικό νησί) είναι το δεύτερο μεγαλύτερο σε έκταση, αλλά και σε πληθυσμό, νησί των Φερόων Νήσων, μετά το Στρέιμοϊ. Βρίσκεται στον Βόρειο Ατλαντικό ωκεανό και έχει έκταση 286,3 τ.χλμ.. Το Έστουροϊ έχει πληθυσμό 12.186 κατοίκους (1-2022) δηλαδή περίπου το 23% του συνολικού πληθυσμού των Φερόων Νήσων κατοικεί σε αυτό.
Το Έστουροϊ χωρίζεται με ένα στενό από το κύριο νησί, Στρέιμοϊ, το οποίο βρίσκεται δυτικά του. Τα δύο νησιά συνδέονται μέσω μιας οδικής γέφυρας από το 1973. Από το 2006, στην ανατολική ακτή του νησιού, κοντά στο Λέιρβικ λειτουργεί οδική σήραγγα (Norðoyatunnilin) μήκους 6,3 χιλιομέτρων, η οποία ενώνει το Έστουροϊ με το νησί Μπόρντοϊ και το Κλάκσβικ, που είναι η δεύτερη μεγαλύτερη πόλη των Φερόων. Το Έστουροϊ είναι εξαιρετικά ορεινό, με περίπου 66 ξεχωριστές κορυφές βουνών, συμπεριλαμβανομένης του Σλάταρατιντουρ, την υψηλότερη κορυφή του αρχιπελάγους (882 μέτρα).
Στις ενδιαφέρουσες τοποθεσίες του Έστουροϊ περιλαμβάνονται τα χωριά Eiði και Gjógv, το τελευταίο έχει ένα μικρό φυσικό λιμάνι σε μια πέτρινη στήλη, το ιστορικό μουσείο Blásastova στο χωριό Góta, οι ιαματικές πηγές varmakelda στο Φούγκλαφιορντουρ, οι οποίες υποδεικνύουν την ηφαιστειακή προέλευση του αρχιπελάγους. Σο βόρειο άκρο του νησιού βρίσκονται οι βασαλτικές στήλες Risin og Kellingin.
Σημαντική περιοχή για πτηνά
Οι βόρειες, βορειοανατολικές και νοτιοανατολικές ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των μυχών (2.500 ζευγάρια), υδροβατών (500 ζευγάρια) και κέπφους (300 ζευγάρια).
right|thumb|300px|Χάρτης του Έστουροϊ
Εξωτερικοί σύνδεσμοι
Εστουροϊ
Ιλτς
μικρογραφία|Ο ποταμός Ιλτς κοντά στο Πασάου Ο Ιλτς (Ilz) είναι ποταμός που διασχίζει το Βαυαρικό δάσος στη Γερμανία. Είναι αριστερός παραπόταμος του Δούναβη και έχει μήκος 65 χλμ.
Ο Ίλτζ πηγάζει κοντά στο όρος Ραχέλ. Στην πόλη Πασάου τελικά εκβάλλει στο Δούναβη. Άλλη πόλη πάνω στον Ιλτς είναι το Φέρστενεκ.
Εξωτερικοί σύνδεσμοι
Κατηγορία:Παραπόταμοι του Δούναβη Κατηγορία:Ποταμοί της Βαυαρίας Κατηγορία:Ποταμοί της Γερμανίας
Λαμπραντόρ
Το όνομα Λαμπραντόρ μπορεί να αναφέρεται:
Hey Hey, My My (Into the Black)
To "Hey Hey, My My (Into the Black)" είναι ένα τραγούδι που πρωτοερμηνεύθηκε και γράφτηκε από τον Καναδό μουσικό Νηλ Γιανγκ. Αυτό και μία ακουστική εκτέλεση του, το "My My, Hey Hey (Out of the Blue)", κυκλοφόρησαν στον live δίσκο του Γιανγκ, Rust Never Sleeps, το 1979. Πρόκειται για ένα από τα πιο γνωστά κομμάτια του Γιανγκ, το οποίο αναβίωσε την καριέρα του τη στιγμή της κυκλοφορίας του. Το κομμάτι από τη στιγμή της κυκλοφορίας του έχει χρησιμοποιηθεί από διάφορα Μέσα, ενώ έχει εμπνεύσει μουσικούς διαφορετικών ειδών.
Αξιοσημείωτο γεγονός για το τραγούδι είναι ότι στίχοι της ακουστικής εκδοχής γράφτηκαν από τον Κερτ Κομπέιν, στο σημείωμα που άφησε πριν αυτοκτονήσει, οι οποίοι έλεγαν: it's better to burn out than to fade away. Αργότερα, ο Γιανγκ, αποκάλυψε πόσο συγκλονισμένος ήταν από αυτό το γεγονός, όπου το 1994, αφιέρωσε στον Κομπέιν, τον δίσκο του Sleeps with Angels.
Εξωτερικοί σύνδεσμοι
Κατηγορία:Τραγούδια του 1979 Κατηγορία:Singles του 1979 Κατηγορία:Τραγούδια του Νηλ Γιανγκ Κατηγορία:Singles της Reprise Records Κατηγορία:Τραγούδια των Oasis Κατηγορία:Αγγλόφωνα τραγούδια
Στο ανώνυμο ύψος
Στο ανώνυμο ύψος (Ρωσικά: На безымянной высоте) είναι πολεμική ταινία, ρωσικής παραγωγής του 2004.
Πλοκή
Το 1944 στο δάσος της Λευκορωσίας, Σοβιετική Ένωση, κατά τη διάρκεια του Δευτέρου Παγκοσμίου Πολέμου. Η σκοπευτής Όλγκα και ο ιδιωτικός Κόλια Μαλάχοφ συναντιούνται και ερωτεύονται κατά τη διάρκεια της αιματηρής μάχης για τον «Άγνωστο λόφο». Ξέρουν και οι δυο τους ότι μπορεί να μην επιβιώσουν στον πόλεμο.
Εξωτερικοί Σύνδεσμοι
Κατηγορία:Ρωσικές ταινίες Κατηγορία:Ταινίες του 2004 Κατηγορία:Τηλεταινίες Κατηγορία:Ρωσόφωνες ταινίες
Νεμέα
Η Νεμέα (παλαιότερη ονομασία Άγιος Γεώργιος) είναι κωμόπολη του νομού Κορινθίας και αποτελεί την πρωτεύουσα του δήμου Νεμέας. Τοποθετείται σε λεκανοπέδιο με χιλιάδες στρέμματα αμπελιών και πλούσιο αρχαιολογικό ενδιαφέρον. Έχει πληθυσμό 3.505 κατοίκων (απογραφή 2021).
Η ευρύτερη περιοχή της Νεμέας αποτελεί την μεγαλύτερη αμπελουργική ζώνη της Ελλάδας στην οποία παράγονται τα ονομαστά κρασιά Ονομασίας Προέλευσης Ανωτέρας Ποιότητας (Ο.Π.Α.Π.) Νεμέα. Η περιοχή είναι ονομαστή για το κρασί της από τα αρχαία χρόνια, όταν ονομαζόταν Φλιάσιον Πεδίον.
Ονομασία
Η Νεμέα μέχρι το 1923 ονομαζόταν Άγιος Γεώργιος από την ομώνυμη βυζαντινή εκκλησία. Το όνομα Νεμέα αναφέρθηκε για πρώτη φορά το 1840 στο ΦΕΚ 19Α-07/06/1834 με τη δημιουργία του δήμου Νεμέας και καθιερώθηκε στην πόλη μετά τον Β' Παγκόσμιο Πόλεμο. Τέλος, σχετικά με το όνομα Φλειούς, καθιερώθηκε στην ομώνυμη αρχαία πόλη από τον Φλία ή Φλιοῦς, που σύμφωνα με τον Παυσανία, ίσως ήταν εγγονός του Τημένου και γιος της Αραιθυρέας, κόρης του Άραντος. Σύμφωνα με αυτή την παράδοσή ήταν και σύζυγος της Χθονοφύλης. Άλλη παράδοση αναφέρει τον Φλίαντα ως Αργοναύτη, γιο του Διόνυσου και της Αριάδνης ο Υγίνος αναφέρει ότι ήταν γιος της Αριάδνης και του Διόνυσου και τον χαρακτηρίζει "Φλιάσιο" ενώ άλλη ως γιο του Διόνυσου και της Χθονοφύλης.
Ιστορία
Πρώτες μαρτυρίες για οικισμό στην περιοχή υπάρχουν το 1500 π.Χ. στο ύψωμα Τσουγκίζα, όμως δεν υπάρχουν γραπτά κείμενα. Τον 10ο αιώνα π.Χ. κτίζεται 3 χλμ. από την Νεμέα η πόλη Φλειούς η οποία θεωρείται η πόλη της αρχαίας Νεμέας και η οποία γνώρισε ακμή τον 6ο αιώνα π.Χ.Το 576 π.Χ. δίπλα από την σημερινή Αρχαία Νεμέα (Ηράκλειο) υπήρχε ονομαστό ιερό του Δία. Ο ναός του Δία ήταν περίπτερος δωρικού ρυθμού με 6 κολώνες στις στενές πλευρές και 12 στις μακρές. Στον περιβάλλοντα χώρο του ναού υπήρχαν ξενώνας, λουτρό, στάδιο και εκεί διεξάγονταν από το 573 π.Χ. τακτικά κάθε 2 χρόνια τα Νέμεα.
Τα βυζαντινά χρόνια, η Νεμέα δέχτηκε πολλές επιθέσεις από Σλάβους και Βούλγαρους, εμποδίζοντάς τους όμως να προχωρήσουν περαιτέρω. Κατακτήθηκε πρώτα από τους Λατίνους και μετά από τους Τούρκους. Στην επανάσταση του 1821 πήραν μέρος στον αγώνα πολλοί κάτοικοι με αρχηγό τον Δανιήλ Παμπούκη. Απελευθερώθηκε το 1822, όταν έφυγε και το τελευταίο στράτευμα Τούρκων από την Νεμέα.
Η περιοχή κατακτήθηκε από τους Ιταλούς στις 26 Απριλίου 1941, ενώ στην κατοχή εδώ δημιουργήθηκαν πολλά αντάρτικα στρατεύματα.
Γεωγραφία
Η Νεμέα (περίπου 300μ.) αναπτύχθηκε σε λεκάνη που περιβάλλεται από βουνά, τα οποία φτάνουν τα 750μ. Η παλιά πόλη (περίπου 360μ.) βρίσκεται σε μια μικρότερα λεκάνη. Και οι δύο λεκάνες αδειάζουν μέσα από τις δικές τους κοιλάδες στον Κορινθιακό Κόλπο. Η σύνθέση του εύφορου εδάφους (που αναπτύχθηκε κυρίως σε υπόγεια ασβεστόλιθο), τη γεωλογία της λεκάνης, το υψόμετρο (γεωδαιτικό σύστημα αναφοράς) και το κλίμα είναι ιδανικά για της αμπελοκαλλίέργεια.
Προϊόντα
Στη Νεμέα κύριο και δημοφιλές προϊόν είναι το κρασί. Επίσης παράγεται Ελαιόλαδο και σταφίδα. Παλιότερα παραγόταν και σιτάρι.
Γιορτές
Στην Νεμέα γίνεται κάθε χρόνο στα τέλη Αυγούστου ή στις αρχές Σεπτεμβρίου η γιορτή. Κρατάει 3 μέρες και πάνω στα πεζοδρόμια στήνονται τραπέζια και κόσμος επισκέπτεται το μικρό μουσείο, όπου εκτίθεται λεύκωμα με παλιές νεμεώτικες φωτογραφίες. Επίσης το Δεκαπενταύγουστο γίνονται εκδηλώσεις προς τιμήν της Παναγίας.
Πληθυσμός
Ο πληθυσμός της Νεμέας γνώρισε σημαντική αύξηση την περίοδο 1861 - 1961 αλλά έκτοτε έχει μειωθεί αρκετά.
Παραπομπές
Κατηγορία:Δήμος Νεμέας Κατηγορία:Κωμοπόλεις του νομού Κορινθίας Κατηγορία:Χωριά του νομού Κορινθίας
Δημοτικός Αερολιμένας Καστελόριζου
Ο Δημοτικός Αερολιμένας Καστελόριζου (συντομογραφίες: IATA: KZS, ICAO: LGKJ, ΥΠΑ: ΔΑΖΟ) είναι το αεροδρόμιο που εξυπηρετεί το ομώνυμο νησί στα Δωδεκάνησα. Είναι το πιο ανατολικό αεροδρόμιο της Ελλάδας.
Ιστορικό
Στις αρχές του εικοστού αιώνα το Καστελόριζο συνδεόταν μέσω υδροπλάνων, με προορισμούς κυρίως της βορειοανατολικής Αφρικής. Τα υδροπλάνα χρησιμοποιούσαν το φυσικό πεταλόμορφο λιμάνι του νησιού.
Ο υπάρχων αερολιμένας Καστελόριζου ξεκίνησε να λειτουργεί το 1986 ως εσωτερικών πτήσεων. Ο αερολιμένας διαθέτει έναν μικρό αεροσταθμό εμβαδού 150 τ.μ. και ο χώρος στάθμευσης αεροσκαφών μπορεί να εξυπηρετήσει ένα αεροσκάφος τύπου Dash-8 και 3 ελαφριά αεροσκάφη γενικής αεροπορίας.
Στατιστικά
Ετήσια επιβατική κίνηση - 13ετή στατιστικά
Συγκοινωνίες
Ο αερολιμένας βρίσκεται περίπου στη μέση του νησιού, σχεδόν 2,5 χιλιόμετρα από το κέντρο του Καστελλόριζου. Συνδέεται με τη πόλη με λεωφορείο κατά τους θερινούς μήνες, ενώ επίσης υπάρχουν και ταξί.
Αστυνομία του Σίτι του Λονδίνου
Η Αστυνομία του Σίτι του Λονδίνου (αγγλικά: City of London Police) είναι περιφερειακή αστυνομική δύναμη, υπεύθυνη για την επιβολή του νόμου στο Σίτι του Λονδίνου συμπεριλαμβανομένων των Μιντλ και Ίνερ Τεμπλ. Την ευθύνη για την επιβολή του νόμου στο υπόλοιπο Μείζον Λονδίνο, στα περίχωρα του Σίτι, έχει η Μητροπολιτική Αστυνομία, η οποία αποτελεί ξεχωριστή υπηρεσία. Το Σίτι του Λονδίνου, το οποιο αποτελεί πλέον κυρίως οικονομική και επιχειρηματική περιοχή με μικρό μόνιμο πληθυσμό, αλλά μεγάλο αριθμό εργατικού δυναμικού που εισέρχεται στην περιοχή, είναι το ιστορικό κέντρο του Λονδίνου, και έχει διαφορετική διοικητική ιστορία από εκείνη της μητρόπολης, εξ ού και η ξεχωριστή αστυνομική του δύναμη.
Το Σίτι του Λονδίνου έχει μόνιμο πληθυσμό περίπου 7.400 κατοίκους. Καθημερινά εισέρχονται περίπου 300.000 άνθρωποι εντός της πόλης με επιπλέον 300.000 αυτοκίνητα να περνούν μέσα από το Square Mile κάθε μέρα, μαζί με χιλιάδες τουρίστες.
Η αστυνομική αρχή είναι το Κοινό Συμβούλιο της πόλης, και σε αντίθεση με άλλες περιφερειακές δυνάμεις στην Αγγλία και την Ουαλία, δεν υπάρχει εκλεγμένος επίτροπος προς αντικατάσταση της αστυνομικής αρχής, με βάση τη μεταρρύθμιση της αστυνομίας και της Κοινωνικής Πράξης Ευθύνης του 2011.
Απασχολεί 1.310 εργαζόμενους, συμπεριλαμβανομένων 750 αστυνομικών πλήρους απασχόλησης, 70 Ειδικών Χωροφυλάκων και 39 αξιωματικών της αστυνομίας προς υποστήριξη της κοινότητας, με τρία αστυνομικά τμήματα (στη Wood Street, στο Snow Hill, και στη Bishopsgate). Η Αστυνομία του Σίτι του Λονδίνου είναι η μικρότερη περιφερειακή αστυνομική δύναμη στην Αγγλία και την Ουαλία, τόσο από γεωγραφική όσο και από πληθυσμιακή άποψη.
Εξωτερικοί σύνδεσμοι
Κατηγορία:Λονδίνο Κατηγορία:Σώματα ασφαλείας
Μεγάλο Τείχος Προστασίας της Κίνας
μικρογραφία|300x300εσ|Ο μηχανισμός του Μεγάλου Τείχους Προστασίας της Κίνας Το Μεγάλο Τείχος προστασίας της Κίνας (παραδοσιακά Κινέζικα: 防火長城, απλοποιημένα Κινέζικα: 防火长城, πίνγιν: Fánghuǒ Chángchéng) είναι ο συνδυασμός νομοθετικών ενεργειών και τεχνολογιών που επιβάλλονται από τη Λαϊκή Δημοκρατία της Κίνας για τη ρύθμιση του διαδικτύου στο εσωτερικό της χώρας. Ο ρόλος του στη λογοκρισία του διαδικτύου στην Κίνα είναι να αποκλείει την πρόσβαση σε επιλεγμένους ξένους ιστότοπους και να επιβραδύνει τη διασυνοριακή κίνηση στο Διαδίκτυο. Το αποτέλεσμα περιλαμβάνει: περιορισμό πρόσβασης σε ξένες πηγές πληροφοριών, αποκλεισμός ξένων εργαλείων Διαδικτύου (π.χ. Αναζήτηση Google, Facebook, Twitter, Wikipedia, και άλλα) και εφαρμογές για κινητά, και την απαίτηση από τις ξένες εταιρείες να προσαρμοστούν στους εσωτερικούς κανονισμούς.
Εκτός από τη λογοκρισία, το τείχος επηρέασε επίσης την ανάπτυξη της εσωτερικής οικονομίας του διαδικτύου της Κίνας καλλιεργώντας εγχώριες εταιρείες και μειώνοντας την αποτελεσματικότητα προϊόντων από ξένες εταιρείες διαδικτύου. Οι τεχνικές που εφαρμόστηκαν από την κινεζική κυβέρνηση για να διατηρήσουν τον έλεγχο του Μεγάλου Τείχους Προστασίας μπορούν να περιλαμβάνουν τη τροποποίηση των αποτελεσμάτων αναζήτησης ορισμένων, όπως για παράδειγμα μετά τη σύλληψη του Άι Γουέιγουεϊ, και την αίτηση σε παγκόσμιους ομίλους για την κατάργηση περιεχομένου, όπως συνέβη όταν υπέβαλαν αναφορά στην Apple για την κατάργηση της εφαρμογής Quartz, μετά από αναφορές στην εφαρμογή για τις διαμαρτυρίες του Χονγκ Κονγκ το 2019-20.
Το τείχος λειτουργούσε στο παρελθόν από το Κρατικό Γραφείο Πληροφοριών Διαδικτύου, ως μέρος του Εγχειρήματος Χρυσή Ασπίδα. Από το 2013, το τείχος προστασίας λειτουργεί τεχνικά από την Διοίκηση Κυβερνοχώρου της Κίνας (ΔΚΚ), η οποία είναι ο φορέας που είναι υπεύθυνος για τη μετάφραση της θέλησης του Κομμουνιστικού Κόμματος της Κίνας σε τεχνικές προδιαγραφές.
Όπως αναφέρεται στην αρχή «μία χώρα, δύο συστήματα», οι ειδικές διοικητικές περιοχές της Κίνας (ΕΔΠ) όπως το Χονγκ Κονγκ και το Μακάο δεν επηρεάζονται από το τείχος προστασίας, καθώς οι ΕΔΠ έχουν τα δικά τους κυβερνητικά και νομικά συστήματα και επομένως απολαμβάνουν υψηλό βαθμό αυτονομίας. Ωστόσο, το αμερικανικό υπουργείο Εξωτερικών ανέφερε ότι οι αρχές της κεντρικής κυβέρνησης παρακολούθησαν στενά τη χρήση του Διαδικτύου σε αυτές τις περιοχές.
Ο όρος Great Firewall of China (Μεγάλο Τείχος Προστασίας της Κίνας) είναι ένα λογοπαίγνιο των λέξεων firewall (τείχος προστασίας) και Great Wall of China (Μέγα Τείχος της Κίνας) και χρησιμοποιήθηκε για πρώτη φορά σε έντυπη μορφή από τον Ζερεμί Μπαρμέ το 1997. Ο όρος ξεκίνησε τη χρήση του στο Πεκίνο το 1996 από τον Στίβεν Γκέριν της Redfish Group, μια διαδικτυακή εταιρεία παροχής συμβουλών στο Πεκίνο. Οι συνεντεύξεις του Γκέριν του 1996 από την Άντρια Κόππελ του CNN και τη Μέρι Κέι Μάτζισταντ του NPR περιελάμβαναν τον Γκέριν να συζητά για την «αντιστροφή του τείχους προστασίας» στην Κίνα.
Αποτελεσματικότητα και επίδραση
Το Μεγάλο Τείχος προστασίας της Κίνας επηρεάζει άμεσα την πίστη και τον τρόπο σκέψης του πληθυσμού.
Χρησιμοποιείται κυρίως από την κινεζική κυβέρνηση για να προωθήσει και να ενθαρρύνει τη σωστή σκέψη λογοκρίνοντας ιδέες αντιφρονούντων. Ένας από τους κύριους στόχους του τείχους προστασίας της Μεγάλης Κινέζικης είναι να δημιουργήσει ένα περιβάλλον όπου οι άνθρωποι έχουν τις ίδιες αξίες. Επομένως, το GFW είναι ένα πολιτικό εργαλείο που χρησιμοποιεί Κινέζους πολίτες για την προώθηση ιδεών του Κινεζικού Κομμουνιστικού Κόμματος, όπως:
Ντουσιέ (Ζυρά)
Το Ντουσιέ (γαλλικά: Doucier) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Ντουσέν (γαλλικά: Douceins).
Παραπομπές
Κατηγορία:Κοινότητες του Ζυρά
Τσάκρα
Τα Τσάκρα θεωρούνται τα ενεργειακά κέντρα του ανθρώπινου σώματος, τα οποία φανερώνουν μία διαφορετική πτυχή του καθενός. Έχουν γίνει αρκετά δημοφιλή το τελευταίο διάστημα, πράγμα το οποίο οφείλεται και στην εξάπλωση των πρακτικών της Γιόγκα παγκοσμίως. Η λειτουργία τους θεωρείται αρκετά σημαντική, γιατί όταν βρίσκονται σε ισορροπία, βοηθούν στην ανάπτυξη της ζωτικής ενέργειας και οδηγούν σε σωματική και ψυχική ευεξία.
Αυτά τα ενεργειακά κέντρα υπάρχουν στο σώμα με ένα συγκεκριμένο τρόπο, ώστε να μπορέσουν να διατηρήσουν το σώμα και το πνεύμα υγιές. Σε περίπτωση που μπλοκαριστούν ή χαθεί η ισορροπία τους, μπορούν να προκληθούν διάφορα προβλήματα τόσο σωματικά όσο και πνευματικά και για αυτό λοιπόν πρέπει να καθαριστούν και να εξισορροπηθούν.